Ministru kabineta noteikumu projekta

**“Grozījumi Ministru kabineta 2015. gada 8. septembra noteikumos Nr. 521 “Valsts un Eiropas Savienības atbalsta piešķiršanas, administrēšanas un uzraudzības kārtība piena produktu piegādei izglītojamiem vispārējās izglītības iestādēs””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai un septītajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2013. gada 17. decembra Regulas (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (turpmāk – Regula Nr. 1308/2013) 26. panta 5. punkts un 217. pants nosaka, ka atbalsta programmā bērnu apgādei ar pienu un piena produktiem (Skolas piena programma) dalībvalsts papildus Savienības atbalstam var piešķirt valsts atbalstu.No 2015. gada 1. oktobra ir spēkā Ministru kabineta 2015. gada 8. septembra noteikumi Nr. 521 “Valsts un Eiropas Savienības atbalsta piešķiršanas, administrēšanas un uzraudzības kārtība piena produktu piegādei izglītojamiem vispārējās izglītības iestādēs” (turpmāk – noteikumi Nr. 521), kas cita starpā paredz:* valsts līdzfinansējuma likmi (par pasterizēta piena bez piedevām izplatīšanu pirmskolu un 1.–9. klases izglītojamiem bez maksas) programmā noteikt pa ceturkšņiem, pamatojoties uz objektīvu informāciju par vidējām svaigpiena iepirkuma ikmēneša cenām valstī iepriekšējo trīs mēnešu laikā;
* izveidot komisiju, kas nosaka katram mācību gadam piemērojamo pārējo izmaksu apmēru (t.i., tām izmaksām, kas nav svaigpiena iepirkuma cena, bet ir saistītas ar piena pārstrādi, iepakošanu, transportēšanu, izdali skolā u.tml.), kuras kopā ar valsts līdzfinansējuma likmi veido kopējo atbalsta apmēru.

Tādējādi saskaņā ar noteikumiem Nr. 521 par pasterizēta piena bez piedevām izplatīšanu pirmskolu un 1.–9. klases izglītojamiem bez maksas atbalsta pretendents saņem atbalstu, kas vienāds ar Eiropas Savienības atbalsta un valsts līdzfinansējuma likmes summu. Valsts līdzfinansējuma likme ir mainīga pa ceturkšņiem, savukārt Eiropas Savienības atbalsts ir nemainīgs, un tas noteikts Padomes 2013. gada 16. decembra Regulas (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju 6. pantā. Tā kā pārējās izmaksas piena pārstrādes uzņēmumiem gada laikā nemēdz būtiski svārstīties, atbalsta apmēru ietekmē valsts līdzfinansējuma likmes izmaiņas, kas ir atkarīgas no piena iepirkuma cenu tendencēm. Taču šāda valsts līdzfinansējuma likmes noteikšanas metode neļauj ņemt vērā aktuālāko piena iepirkuma cenu attīstību, jo, piemēram, Latvijā šīm cenām ir raksturīgas sezonālas svārstības (*vasaras mēnešos tiek ražots vairāk piena, tāpēc iepirkuma cenas ir zemākas*). Arī citi tirgus faktori var izraisīt cenas svārstības. Piemēram, kopš 2014. gada augusta, kad Krievijas Federācija noteica embargo vairāku ES un citu valstu izcelsmes produktu, arī piena produktu, importam, *piena iepirkuma cena Latvijā ilgstoši pazeminājās, un lejupslīde faktiski apstājās tikai 2016. gada jūlijā*. Tādējādi gada laikā var veidoties situācija, kad nākamajam ceturksnim, kurā sezonāli ir raksturīga cenu lejupslīde, valsts līdzfinansējuma likme tiek noteikta, ņemot vērā vidējo piena iepirkuma cenu iepriekšējos trīs mēnešos, kad cenām bija augstāks līmenis. Tas nozīmē, ka attiecīgajā ceturksnī atbalsta apmērs ir lielāks, nekā to pieprasa produkta izmaksas programmā. Tomēr gada laikā var veidoties arī situācija, kad nākamajam ceturksnim, kurā ir sagaidāms iepirkuma cenu kāpums, valsts līdzfinansējuma likme tiek noteikta, ņemot vērā zemākas piena iepirkuma cenas iepriekšējos trīs mēnešos. Šādā situācijā atbalsta pretendentam netiek pilnībā nosegtas produkta izmaksas attiecīgajā ceturksnī. Ja piena iepirkuma cenas pa mēnešiem svārstās tikai sezonāli raksturīgajās robežās (t.i., +/– 7%), tad gada laikā atbalsts izlīdzinās un atbalsta izmaiņas ar trīs mēnešu nobīdi nav tik jūtamas.Tomēr situācijās, kad mēneša laikā piena iepirkuma cena strauji palielinās (vairāk par 12%), kā, piemēram, 2016. gada septembrī un oktobrī, kad cenas kāpums pret iepriekšējo mēnesi bija attiecīgi 13% un 18%, un tirgus prognozes liecina, ka sagaidāms arī turpmāks cenas kāpums, pretendentam aprēķināmais atbalsta apmērs (kas noteikts, pamatojoties uz iepriekšējo trīs mēnešu būtiski zemākām piena iepirkuma cenām) ir būtiski mazāks nekā produkta izmaksas Skolas piena programmā. Šī iemesla dēļ pretendentiem vai piena pārstrādes uzņēmumiem (atkarībā no tā, kurš uzņemas šīs starpības segšanu no saviem līdzekļiem) dalība Skolas piena programmā rada zaudējumus. Patlaban jau ir saņemta informācija gan no programmā iesaistītajiem atbalsta pretendentiem, gan piena pārstrādes uzņēmumiem par to, ka tiek apsvērta iespēja pārtraukt piena piegādi, tāpēc ka straujā piena iepirkuma cenas kāpuma ietekmē atbalsts programmā nenosedz izmaksas.Jāņem vērā, ka 99% no visa Skolas piena programmā izplatītā piena ir tieši pirmskolu un 1.–9. klases izglītojamiem bez maksas izplatītais pasterizēts piens bez piedevām, un ir svarīgi nodrošināt atbalsta programmas nepārtrauktu un sekmīgu īstenošanu Latvijā, lai izglītojamiem arī turpmāk ir iespēja saņemt glāzi piena dienā bez maksas.Vienlaikus ir svarīgi saglabāt valsts līdzfinansējuma likmes noteikšanas principu pa ceturkšņiem, pamatojoties uz iepriekšējo trīs mēnešu vidējām iepirkuma cenām Tas novērsīs biežas valsts līdzfinansējuma likmes izmaiņas.Ievērojot minēto, tiesiskajā regulējumā paredzēts: ja mēnesī, par kuru pretendents iesniedzis atbalsta iesniegumu, valsts vidējā svaigpiena iepirkuma cena ir bijusi vismaz par 12% augstāka nekā attiecīgajā ceturkšņa vidējā svaigpiena iepirkuma cena, tad Lauku atbalsta dienests (turpmāk – LAD) pretendentam atbalstu par vienu litru piena palielina par šo cenu starpību un izmaksā par visu atbalsta iesniegumā norādīto un apstiprināto piena daudzumu. Tāpat ir paredzēts, ka atbalsta pretendents, ja tas nav piena pārstrādes uzņēmums, šo atbalsta palielinājumu pārskaita piena pārstrādes uzņēmumam, jo svaigpiena iepirkuma cena ir tiešās izmaksas, kas rodas piena pārstrādes uzņēmumam, un tās nav saistītas, piemēram, ar piena nogādāšanu līdz izglītojamiem. Tādējādi ar tiesisko regulējumu būtībā tiek noteikts, ka atbalsta palielinājums kā piemaksa par cenu starpību pienākas piena pārstrādes uzņēmumam un ka palielinājums pilnā apmērā jāpārskaita piena pārstrādes uzņēmumam (ja tas pats nav atbalsta pretendents), t.i., neaprēķinot izdevumus par piena izdali izglītojamiem. Cenu starpību katru mēnesi aprēķinās un sava tīmekļa vietnē ievietos LAD. Lai LAD veiktu šos aprēķinus, paredzēts, ka Lauksaimniecības datu centrs katru mēnesi LAD nosūtīs par iepriekšējo mēnesi apkopoto vidējo svaigpiena iepirkuma cenu valstī. Ja, piemērojot atbalsta palielinājumu cenu starpības dēļ, kopējais atbalsta apmērs par vienu litru piena pārsniegs noteikto maksimālā atbalsta apmēru, tad atbalsta palielinājums tiks samazināts par pārsniegto daļu.Tā kā atbalsta iesniegumi iesniedzami trīs mēnešu laikā pēc produktu piegādes mēneša beigām, nosacījumus par atbalsta palielinājumu var piemērot produktiem, kas piegādāti, sākot no 2016. gada 1. oktobra. **Vienlaikus ar noteikumu projektu tiek tehniski precizēts noteikumu Nr. 521 10. punkts, lai nodrošinātu nepārprotamu atbalsta piemērošanu gadījumos, kad tiek pārsniegts maksimālais atbalsta apmērs.**  |
| 3. | Projekta izstrādē iesaistītās institūcijas | Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskā regulējuma mērķgrupa ir piena pārstrādes uzņēmumi, kas piegādā pasterizētu pienu pirmskolu un 1.–9. klases izglītojamiem “Skolas piena” programmā un citi atbalsta pretendenti (ēdināšanas uzņēmumi, pašvaldības u.c.), kuri pasterizētu pienu “Skolas piena” programmas vajadzībām iepērk no piena pārstrādes uzņēmumiem un kuriem pretendentam jāpārskaita saņemtā piemaksa par cenu starpību.  |
| 2. | Tiesiskā regulējuma ietekme uz tautsaimniecību un administratīvo slogu | Paredzot segt cenu starpību, tiesiskais regulējums pozitīvi ietekmēs “Skolas piena” programmā iesaistīto piena pārstrādes uzņēmumu finanšu plūsmu, ja kārtējam ceturksnim izmantotā vidējā piena iepirkuma cena būs zemāka par piegādes mēnesī reģistrēto valsts vidējo piena iepirkuma cenu.Tiesiskais regulējums palielinās administratīvo slogu Lauku atbalsta dienestam, jo ik mēnesi būs jānosaka cenu starpība, kā arī jāaprēķina apmērs, par kādu jāpalielina atbalsts par vienu litru piena un kāds jāizmaksā pretendentam par visu atbalsta mēnesī piegādāto (un LAD apstiprināto) piena daudzumu. Tiesiskais regulējums palielinās administratīvo slogu atbalsta pretendentiem, kas nav piena pārstrādes uzņēmumi, jo tiem saņemtais atbalsta palielinājums pilnā apmērā būs jāpārskaita piena pārstrādes uzņēmumam, kurš bija piegādājis “Skolas piena” programmā izplatīto pienu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2 556 050 | 0 | 403 950 | 403 950 | 403 950 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 556 050 | 0 | 403 950 | 403 950 | 403 950 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2 556 050 | 0 | 403 950 | 403 950 | 403 950 |
| 2.1. valsts pamatbudžets | 2 556 050 | 0 | 403 950 | 403 950 | 403 950 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbalsta palielinājums cenu starpības dēļ tiks segts esošo budžeta līdzekļu ietvaros, ņemot vērā, ka kopš 2015. gada oktobra valsts līdzfinansējuma likme Skolas piena programmā ir pazemināta, to piesaistot svaigpiena iepirkuma cenu tendencei, un tādējādi ir samazinājies arī programmas ietvaros izmaksātais atbalsta apmērs par litru piena. Atbalsta samazinājums veido budžeta līdzekļu ekonomiju, no kā būs iespējams segt atbalsta palielinājumu atsevišķos mēnešos cenu starpības dēļ. Tādējādi, budžeta līdzekļu ekonomija nav paredzēta uz programmā sākotnēji paredzētā piena apjoma rēķina.“Skolas piena” programmai kopējais paredzētais finansējums ir:2016. gadā – 2 556 050 EUR (t.sk. ES finansējums 580 532 EUR);2017., 2018. un 2019. gadā - 2 960 000 EUR (t.sk. ES finansējums 760 000 EUR).Finansējums tiks izmaksāts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. Projektā noteiktās Lauku atbalsta dienesta funkcijas tiks nodrošinātas Zemkopības ministrijas budžetā piešķirto līdzekļu ietvaros. |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.1308/2013 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 2016/1612 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1308/2013 26. panta 5. punkts | 1., 2., 3., 4. un 5. punkts | Ieviests pilnībā. | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Ņemot vērā projekta steidzamo raksturu un straujās tirgus konjunktūras izmaiņas, kuru dēļ projekts tiek izstrādāts, sabiedrība netika informēta par projekta izstrādes uzsākšanu.  |
| 2. | Sabiedrības līdzdalība projekta izstrādē  | Š.g. 9. novembrī Latvijas Piensaimnieku centrālā Savienība ir nosūtījusi vēstuli Zemkopības ministrijai, lūdzot mainīt atbalsta likmi viena mēneša ietvaros, ja valsts vidējā svaigpiena iepirkuma cena mainās vismaz par 12%, lai segtu uzņēmumiem radušos zaudējumus jau 2016 gada oktobrī un novembrī. |
| 3. | Sabiedrības līdzdalības rezultāti  | Projektā ir ņemts vērā Latvijas Piensaimnieku centrālās Savienības priekšlikums. |
| 4. | Saeimas un ekspertu līdzdalība | Noteikumu projekts šo jomu neskar. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta izpildi nodrošinās Lauku atbalsta dienests. |
| 2. | Projekta izpildes ietekme uz pārvaldes funkcijām  | Noteikumu projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav |

Zemkopības ministrs Jānis Dūklavs

29.11.2016. 17:12

2358

I. Orlova

67027376, Inga.Orlova@zm.gov.lv